Barangay Dagum

Usa an  Barangay Dagum sa 157 nga mga barangay sa bungto san Calbayog. Usahay nakuha an ngaran nga Dagum matungod san madag-um nga kalangitan ngan an iya lugar nga nahihibutangan sa usa nga tinatawag nga rainforest nga kun diin makikita mo an kabug-usan san bungto san Calbayog. 

Inin barangay han Dagum natukod san tuig 1949. Bag-o pa nga tawagon nga barangay captain an leader san lugar, gintawag anay siya nga Captain Del Barrio o Tenyente Del Barrio. Si Cresencio Roño an una nga naging Tenyente del barrio nga ginsundan ni Pedro Cajeme, inin sira nga duha an naghatag san ngaran san Dagum ngan ginngaranan nga mga nanguna pagtukod san Barangay Dagum.

Tinikangan san Ngaran nga Dagum 
Inin barangay gintikangan la ini sin usa nga ngaran nga gintatawag nga “HARING-HARING” san mga kalagsan nga diin sa sirong la san dako nga puno kun diin didto sira nakatitirok or nagkahuruharampang san ira opinion nga magtukod san usa nga marig-on nga barrio, lakip sini in usa nga grupo nga malupyo san Dagumnon. San dagmit nga sumat ira naipahayag an kada usa nga ira plano ngan gin-aragbuyunan san mga tawo nga nakada san paghuruharampang o san takna san ira haring-haring.

Sadto anay an Dagum gintatawag ini nga “MADAG-UM” tungod kay ini nga lugar usa nga masirum, mamingaw ngan mataghum an harupoy san hangin tungod kay ini nga lugar inin may ada dagko nga puno san “MEYAPI”, “BAKHAW” ug mga “NIPA” ngan urog an parte san swamp area. San dida san ira pagkauru-estuke ug pagburubalhin san ngaran san “MADAG-UM” ira gihapon gin-abuyunan an pagluwas diretso nga letra nga mao an “DAGUM” nga diin mao ini an pinakamasayon ngan angay luwason nga “DAGUM”, mao ini nga nabunyagan an Dagum. Tungod kay an ginbasihan an lugar nga angay ig-ngaran kay damo man an mga puno san meyapi, bakhaw ug nipa. An dalan sadto gutiay la kaupay nga masadang la an pag-agi san mga tawo, masirom ngan mahagkot an harupoy san hangin nga matatawag naton nga usa nga mapresko ug mapinit nga lugar ug waray mababati nga ribhong kundi an mga huni la san mga katamsihan labi na kun maabot an oras san kagab-ihon.

Kinuhaan 

Calbayog